IV. OŠ VARAŽDIN

[image: image1.png]




                  [image: image3.png]


                                                                                                                                                                                                                                                                                                                                                                                                          

	REPUBLIKA HRVATSKA

GRAD VARAŽDIN                                                                                                      IV. OSNOVNA ŠKOLA VARAŽDIN 
Ulica Matije Antuna Reljkovića 36, 42000 Varaždin                                                                                                    KLASA: 400-04/26-01/2                                                                                                                                        URBROJ: 2186-94-26-2                                                                                                           Varaždin, 14. srpnja 2026. 
	[image: image2.png]





OBRAZLOŽENJE UZ POLUGODIŠNJI IZVJEŠTAJ O IZVRŠENJU FINANCIJSKOG PLANA IV. OSNOVNE ŠKOLE VARAŽDIN ZA 2026. GODINU

PRAVNA OSNOVA ZA DONOŠENJE IZVJEŠTAJA: 

Zakon o proračunu koji je objavljen u Narodnim novinama broj 144/2021., a primjenjuje se od 01. siječnja 2022. godine, te Pravilnik o polugodišnjem i godišnjem izvještaju o izvršenju proračuna i financijskog plana koji je objavljen u Narodnim novinama broj 85/23, a primjenjuje se od 25. srpnja 2023. godine. Temeljem novog Zakona o proračunu te Pravilnika o polugodišnjem i godišnjem izvještaju o izvršenju proračuna i financijskog plana, izvještaji o izvršenju financijskih planova proračunskih korisnika sastoje se od općeg i posebnog dijela, obrazloženja općeg i posebnog djela te od posebnih izvještaja. Prihodi i primici, rashodi i izdaci u izvještaju o izvršenju financijskog plana iskazuju se na razini odjeljka ekonomske klasifikacije.

Račun prihoda i rashoda sastoji se od prihoda i rashoda iskazanih prema ekonomskoj klasifikaciji i prema izvorima financiranja i prikazuje se tablično. U tablici Prihoda i rashoda prema ekonomskoj klasifikaciji plan se iskazuje na razini podskupine ekonomske klasifikacije (treća razina računskog plana), a izvršenje na razini odjeljka ekonomske klasifikacije (četvrta razina računskog plana). U tablici Prihoda i primitaka prema izvorima financiranja, plan i izvršenje se iskazuju na razini razdjela (prva razina računskog plana).

Posebni dio godišnjeg Izvještaja o izvršenju financijskog plana sadrži izvršenje rashoda i izdataka iskazanih po organizacijskoj klasifikaciji, izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata. Plan se iskazuje na razini podskupine ekonomske klasifikacije (treća razina računskog plana), a izvršenje na razini odjeljka ekonomske klasifikacije (četvrta razina računskog plana).

SAŽETAK DJELOKRUGA RADA ŠKOLE:

IV. osnovna škola je javna ustanova. Djelatnost osnovne škole uređena je važećim Zakonom o odgoju i obrazovanju u osnovnoj i srednjoj školi i Statutom IV. osnovne škole Varaždin.

Osnivač škole je Grad Varaždin. 

Školsko područje IV. osnovne škole Varaždin obuhvaća mjesta: Grad Varaždin, sukladno važećoj mreži škola.

Preuzeto s: https://glasila.hr/upload_data/site_files/svgv321.pdf 

 »SLUŽBENI VJESNIK GRADA VARAŽDINA« Broj 3/2021.
Na temelju članka 10. Zakona o odgoju i obrazovanju u osnovnoj i srednjoj školi (»Narodne novine«, broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19 i 64/20) i članka 45. Statuta Grada Varaždina (»Službeni vjesnik Grada Varaždina«, broj 3/18, 2/20 i 2/21), Gradsko vijeće Grada Varaždina na 37. sjednici održanoj 26. ožujka 2021. godine, donosi IZMJENE I DOPUNE Prijedloga mreže osnovnih škola za područje Grada Varaždina.

Članak 4. mijenja se i glasi:

Upisno područje IV. osnovne škole Varaždin obuhvaća sljedeće ulice i trgove: Ulica Andre Mohorovičića, Ulica Ante Starčevića, Ulica Antuna Augustinčića, Ulica Antuna Štera, Ulica Antuna Vramca, Ulica Augusta Harambašića, Baranjska ulica, Ulica Bartola Kašića, Bilogorska ulica, Ulica Bogoslava Šuleka, Bosanska ulica, Ulica Božene Plazzeriano, Ulica Dragutina Domjanića, Dravska poljana, Ulica Đure Kuhara, Ulica Eugena Kumičića, Ulica Eugena Kvaternika, Fabijanska ulica, Ulica Fortunata Pintarića, Ulica Franje Horvata Kiša, Ulica Franje Račkog, Ulica Franje Seljana, Ulica Gustava Krkleca, Hallerova aleja od Ulice Ratimira Hercega (brojevi 8A, 8B te brojevi 10, 10A do 42, izuzev broja 13), Hercegovačka ulica, Ulica Ivana Belostenca, Ulica Ivana Gotića, Ulica Ivana Nepomuka Petrovića, Ulica Ivana Rabuzina, Ulica Ivana Sokača, Ulica Ivana Zajca, Ulica Ive Vojnovića, Ulica Josipa Eugena Tomića, Ulica Josipa Klime, Ulica Jurice Muraja, Kninska cesta, Krapinska ulica, Ulica Krste Hegedušića, Ledinska ulica, Ulica Leopolda Ebnera, Ulica Ljudevita Filipeca, Ulica Marka Marulića, Ulica Matije Antuna Reljkovića, Metalska ulica, Ulica Milana i Dragice Dvorščak, Ulica Miroslava Šicla, Optujska ulica, Optujski odvojak, Ulica Otona Župančića, Pakračka ulica, Ulica Petra Petrovića Njegoša, Petrinjska ulica, Radnička ulica, Ulica Slave Raškaj, Slavonska ulica, Svibovečka ulica, Široke ledine, Toplička ulica, Trg Antuna Gustava Matoša, Trnovečka ulica, Ulica branitelja Orion, Ulica Vatroslava Jagića, Ulica Vide Sokola, Vinička ulica, Ulica Vladimira Gortana, Ulica Vladislava Vežića, Ulica Vlahe Bukovca, Žumberačka ulica. 

Hrašćica s ulicama: Ulica Alojzije Stepinca, Ulica Andrije Štampara, Ulica braće Radić, Ulica Darka Tomića, Franjevačka ulica, Ulica Franje Bučara, Ulica Janka Peharde, Ulica Kralja Tomislava, Ulica Ljudevita Gaja, Ulica Miljenka Plantaka, Ulica Miljenka Stančića, Ulica Mirka Stričaka, Ulica Nikole Tavelića, Osječka ulica, Ulica Pere Magdića, Ulica Petra Zrinskog, Radnička ulica, Ulica Ruđera Boškovića, Ulica Tomislava Janka Šagi-Bunića, Ulica Tomislava Lipljina, Ulica Vatroslava Jagića, Vinkovačka ulica, Ulica Vjekoslava Cerovečkog, Vukovarska ulica, Ulica Zvonka Milkovića, Ulica kardinala Franje Kuharića, Ulica Hrvatskih branitelja, Ulica Matije Gupca.

IV. osnovna škola Varaždin odgojno - obrazovni proces realizira za učenike školskog područja koje je utvrđeno Odlukom Skupštine općine Varaždin od 11. listopada 1991.  godine, a koje je do danas važeće iako je izgradnja novih stambenih objekata rezultirala i povećanjem broja učenika škole.

Nastava je organizirana u jednoj smjeni za 23 razredna odjela. Početak smjene je za većinu učenika od 08:00 sati. Redovna, izborna, dodatna i dopunska nastava izvodi se prema Odlukama o kurikulima koje je donijelo Ministarstvo znanosti i obrazovanja te prema Godišnjem planu i programu škole za 2025./’26. te prema Školskom kurikulumu za šk. godinu 2025./’26.

Obrazloženje polugodišnjeg izvještaja o izvršenju financijskog plana sadrži:

Obrazloženje općeg dijela izvještaja o izvršenju financijskog plana u kojem se navodi:

· Obrazloženje ostvarenja prihoda i rashoda, primitaka i izdataka u izvještajnom razdoblju

· Obrazloženje prenesenog manjka odnosno viška iz prethodne godine i viška odnosno manjka za prijenos u sljedeću godinu/razdoblje

Sukladno članku 42. st. 1. Pravilnika o polugodišnjem i godišnjem izvještaju o 

izvršenju proračuna i financijskog plana (NN 85/23) koji je stupio na snagu 25.

srpnja 2023. u polugodišnjem izvještaju ne daje se obrazloženje Posebnog dijela.

Obrazloženje općeg dijela izvještaja o izvršenju financijskog plana

Financijski plan IV. osnovne škole Varaždin za 2026. godinu donesen je na sjednici Školskog odbora dana 5. studenoga 2025. godine. 

IV. osnovna škola Varaždin je do 30. lipnja 2026. godine ostvarila sveukupno prihoda i primitaka u visini od 1.218.060,78 eura što je 49,50 % ostvarenja od ukupnog plana za 2026. godinu, a u odnosu na prethodnu godinu za 6,75 % više. Izvršeno je rashoda i izdataka u ukupnom iznosu od 1.161.806,21 eura, što je  47,21 % ostvarenja od ukupnog plana za 2026. godinu, a u odnosu na prethodnu godinu za 5 % manje.

OBRAZLOŽENJE OSTVARENJA PRIHODA I RASHODA, PRIMITAKA I IZDATAKA

Realizirani ukupni prihodi i primici u prvoj polovici 2026. godine iznose 1.218.060,78 eura. U odnosu na plan realizacija je 49,50 %, a u odnosu na prethodnu godinu ostvarenje je veće za 6,75 %.

Realizirani ukupni rashodi i izdaci u prvoj polovici 2026. godine iznose 1.161.806,21 euro. U odnosu na plan realizacija je 47,21 %, a u odnosu na prethodnu godinu ostvarenje je manje za 5,00 %. 

Rezultat izvještajnog razdoblja je višak prihoda u iznosu od 56.254,57 eura.

Udio realiziranih prihoda u odnosu na realizirane rashode je 104,84 % što znači da je ostvareno više prihoda od rashoda. Navedeni veći udio ostvarenih prihoda naspram realiziranih rashoda rezultat je plaćanja obveza od strane nadležnog proračuna u 2026. godini za 2025. godinu zbog nastalog metodološkog manjka u 2025. godini. Također, u 2026. godini se više ne iskazuje rashod za plaće od MZOM-a za 12. mjesec 2025. godine koji bi bio kao sedmi rashod jer se od 1.1.2025. godine primjenjuje novi Pravilnik o proračunskom računovodstvu i računskom planu prema kojem se rashodi za plaću za 3., 6., 9. i 12. mjesec ne evidentiraju na računu rashoda budućih razdoblja, već se ukidaju te se navedeno evidentira na rashodima za plaće. U izvještajnom razdoblju za polugodište 2025., iskazao se taj sedmi rashod kao rashod od plaće za 12. mjesec 2024. godine. Ta promjena je dovela do viška prihoda nad rashodima što u prethodnim izvještajnim razdobljima nije bilo iskazano (bio je iskazan manjak prihoda).

PRIHODI

U prvoj polovici 2026. godine ostvareno je 1.218.060,78 eura ukupnih prihoda što je za    6,75 % više u odnosu na prethodnu godinu te 49,50 % ostvarenja u odnosu na plan. Prihodi od prodaje nefinancijske imovine nisu ostvareni.

63 Pomoći iz inozemstva i od subjekata unutar općeg proračuna

Pomoći proračunskim korisnicima iz proračuna koji im nije nadležan ostvarene su u visini od 908.978,13 eura, odnosno 5,77 % više u odnosnu na ostvarenje prethodne godine te 49,44 % ostvarenja u odnosu na planirano za 2026. godinu. Ostvarene su tekuće pomoći Ministarstva znanosti, obrazovanja i mladih za troškove zaposlenika (plaće, materijalna prava zaposlenika), za besplatni topli obrok za prehranu učenika škole, za nabavu higijenskih potrepština, tekuće pomoći za županijsko natjecanje iz matematike i smotre biosigurnost i biozaštita, za mentorstvo učiteljice, za psihodijagnostičke instrumente. Do povećanja je došlo zbog povećanja plaća u 2026. godini te više prihoda za razne događaje u školskoj ustanovi u odnosu na isto izvještajno razdoblje prethodne godine.

64 Prihodi od imovine

Prihodi od imovine ostvareni su u ukupnom iznosu 37,38 eura što je 30,11 % više u odnosu na prethodnu godinu te 49,84% ostvarenja od ukupnog plana. Prihodi od imovine su prihodi od kamata na depozite po viđenju (sredstva na žiro računu za redovno poslovanje) u 2026. godini. Iznos je veći zbog depozita na računu u odnosu na isto izvještajno razdoblje prethodne godine te je shodno tome prihodovano više kamata po računu. Do većih kamata na računu došlo je zbog nastalih prihoda za produženi boravak i ručkove.

65 Prihodi od upravnih administrativnih pristojbi, pristojbi po posebnim propisima i naknada

Prihodi po posebnim propisima u prvoj polovici 2026. godine ostvareni su u iznosu od 52.296,18 eura, odnosno  63,66 % ostvarenja od plana za 2026. godinu, te za 13,59 % više u odnosu na prethodnu godinu. Prihodi po posebnim propisima koji su ostvareni jesu prihodi za ručak, produženi boravak, predstave, izlete, zakasnine u školskoj knjižnici, prihodi sakupljeni za donacije. Prihodi su veći u odnosu na prethodnu godinu jer je više učenika koji ručaju u školi, ažurnije se vodi naplata dugovanja za isto, a sve to dovodi do povećanja prihoda.

66 Prihodi od prodaje proizvoda i roba te pruženih usluga i prihodi od donacija te povrati po protestiranim jamstvima

Prihodi od prodaje proizvoda i roba te pruženih usluga i pripadajući rashodi odnose se na  prihode od pruženih usluga (zakup dvorane). U prvoj polovici 2026. godine ostvareno je prihoda u iznosu od 6.465,04, što je 41,98 % ostvarenja u odnosu na plan za 2026. godinu i za 34,19 % više ostvarenja u odnosu na izvršenje prethodne godine. Razlog povećanja prihoda je taj što je prethodne godine naplaćeno manje prihoda za najam dvorane, također se dugovanja ažurnije prate i šalju se češće opomene, a u 2026. godini je također i veći obujam najma školske dvorane (na natječaj se javilo više najmoprimaca u odnosu na prethodnu godinu). Ostvarene su i donacije u prvoj polovici 2026. godine što povećava ukupne prihode.

67 Prihodi iz nadležnog proračuna i od HZZO-a temeljem ugovornih obveza

Prihodi iz nadležnog proračuna i od HZZO-a temeljem ugovornih obveza su ostvareni u ukupnom iznosu od 250.284,05 eura što je 47,70 % ostvarenja od plana za 2026. godinu te za 8,44 % više u odnosu na prethodnu godinu. Prihodi iz nadležnog proračuna za financiranje rashoda poslovanja su prihodi iz proračuna Grada Varaždin. Ostvareni su prihodi za financiranje rashoda poslovanja u visini od 234.507,05 eura i prihodi za financiranje rashoda za nabavu nefinancijske imovine u visini od 15.777,00 eura. Prihodi za financiranje rashoda poslovanja su prihodi za financiranje redovne djelatnosti OŠ-financiranje zakonskog standarda, programa obrazovanja iznad standarda, investicijskog održavanja OŠ. Prihodi za financiranje rashoda za nabavu nefinancijske imovine ostvareni su u prvoj polovici 2026. godine za nabavu iz 2025. godine, te prihodi za nabavu uredskog namještaja za školu, za opremu za školu i informatičku opremu.

RASHODI

Rashodi poslovanja u prvoj polovici 2026. godine izvršeni su u iznosu 1.154.750,23 eura što je 49,26 % ostvarenja od plana za 2026. godinu te za 3,13 % manje u odnosu na prethodnu godinu. Rashodi za nabavu nefinancijske imovinu ostvareni su u iznosu 7.055,88 eura što je 6,05 % ostvarenja od plana za 2026. godinu te za 77,17 % manje u odnosu na izvršenje prethodne godine. Velika razlika u odnosu na ostvarenje prethodne godine je što se u prvoj polovici 2026. godine nabavljalo puno manje opreme i namještaja za školu, a prema financijskom planu. 

31 Rashodi za zaposlene

Rashodi za zaposlene ostvareni su iznosu od 967.479,85 eura što je 49,60 % ostvarenja u odnosu na ukupni plan za 2026. godinu, a 4,99 % manje u odnosu na prethodnu godinu. Obuhvaćaju rashode za plaće svih zaposlenika škole iz MZOM-a uključujući prekovremene MZOM za djelatnice iz produženog boravka, mentorstvo za učitelje i str. suradnike, naknade za županijsko natjecanje iz matematike te za međužupanijsku smotru biosigurnost i biozaštita, plaće za produženi boravak, za pomoćnike u nastavi, te ostala prava zaposlenika ugovorena kolektivnim ugovorima i doprinose na plaće.

32 Materijalni rashodi
Materijalni rashodi izvršeni su u iznosu od 186.773,76 eura, što je 54,55 % ostvarenja od ukupnog plana za 2026. godinu te za 8,26 % više u odnosu na prethodnu godinu. Obuhvaćaju naknade troškova zaposlenicima, rashode za materijal i energiju, rashode za usluge i ostale nespomenute rashode poslovanja. Najveće odstupanje u odnosu na prošlu godinu je kod uredskog materijala i ostalih materijalnih rashoda zbog potrebe materijala za nastavu i uredskog materijala za rad, materijala i sredstva za čišćenje, higijenskog materijala, a materijal se nabavljao od dobavljača koji su specijalizirani za ovu vrstu robe i s kojima škola ima ugovore. Također su se nabavljala i sredstva za generalno čišćenje škole koje će se odvijati u vrijeme ljetnih praznika. Nabavljalo se i više sredstava za čišćenje i održavanje za školsku kuhinju zbog kuhanja ručkova umjesto cateringa  kako je bilo prethodnih godina. Sve nabavljeno je u skladu s planiranim sredstvima. Odstupanje je i kod materijala i sirovina, nabavljalo se više namirnica za besplatni topli obrok i ručkove, prema izračunu za potrošnju koja je bila omogućena od strane MZOM-a i u skladu s prihodima za ručkove, odstupanje kod materijala i dijelova za tekuće i investicijsko održavanje zbog smanje potrebe za materijalom i dijelovima za tekuće i investicijsko održavanje. Odstupanje je i kod sitnog inventara zbog manje potrebe za nabavu istog (za školsku kuhinju), kod zdravstvenih i veterinarskih usluga zbog računa koji je stigao u 1. mjesecu 2026. godine za sistematske preglede koje su djelatnici obavili u 1. mjesecu 2026. godine, dok su prethodnih godina isto obavili do prosinca tekuće godine, a shodno tome je i račun izdan do kraja godine. Također, odstupanje je vidljivo i kod pristojba i naknada jer u 2026. godini nije trebalo plaćati naknadu zbog nezapošljavanja osoba s invaliditetom jer je takva osoba zaposlena u veljači 2026. godine. Škola je platila naknadu za 1. mjesec, te za 11. i 12. mjesec 2025. godine.

34 Financijski rashodi
Financijski rashodi izvršeni su u ukupnom iznosu od 405,77 eura što je 61,48 % ostvarenja od ukupnog plana za 2026. godinu te za 1,16 % više u odnosu na prethodnu godinu. U cijelosti se odnose na ostale financijske rashode (usluge platnog prometa i zatezne kamate). Kod usluga platnog prometa, u 20256. godini iznosi računa od banke za bankarske usluge  isti su kao i u 2025. godini stoga je i odstupanje malo, samo 1,16 %. To znači da su naknade iste kao i prethodne godine.

37 Naknade građanima i kućanstvima na temelju osiguranja i druge naknade
Naknade su ostvarene u iznosu od 90,95 eura što je 0,18 % ostvarenja u odnosu na ukupan plan za 2026. godinu, dok u 2025.godini nije bilo realizacije. Razlog tome je što je škola od sakupljenih sredstava od Hrvatskog Caritasa omogućila učenici kupnju radnih bilježnica potrebnih za rad na nastavi, a koja je upisana u školu u drugom polugodištu 2025./2026. g., ali nije s područja Grada Varaždina te joj Grad kao osnivač nije mogao omogućiti nabavku materijala.

42 Rashodi za nabavu nefinancijske imovine

Rashodi za nabavu nefinancijske imovine ostvareni su u iznosu od 7.055,88 eura što je 6,05 % ostvarenja u odnosu na ukupan plan za 2026. godinu  i za 77,17 % manje u odnosu na prethodnu godinu. U 2025. godini više je opreme nabavljeno u odnosu na polugodišnje razdoblje 2026. godine, a nabavljene su stolice za učitelje u starom djelu škole, novo računalo za ured psihologa, stol i stolice za učitelje za jelo u blagovaoni, perilica rublja za spremačice, garderobni ormari za kuharice, knjige, te su ostvarene donacije.
45 Rashodi za dodatna ulaganja na nefinancijskoj imovini 

Rashodi za dodatna ulaganja na nefinancijskoj imovini nisu ostvareni, a planirani su za 3. fazu popravka krovišta koja će se odvijati u ljetnim mjesecima kada se ne odvija nastava.

OBRAZLOŽENJE PRENESENOG MANJKA IZ PRETHODNE GODINE I MANJKA ZA PRIJENOS U IDUĆE RAZDOBLJE
Sukladno financijskim izvještajima koje je IV. osnovna škola sastavila za razdoblje od 1.1.-31.12.2025. godine, iskazan je donos manjka iz prethodne godine u iznosu od 168.016,02 eura. U 2026. godini provedene su korekcije rezultata zbog povrata sredstava iz prethodne godine za priznate prihode za besplatni topli obrok (9.-11.mj. 2026. godine). Iznos viška prihoda za besplatni topli obrok jest 2.515,93 eura koji se vratio u Državni proračun, stoga je na kraju polugodišnjeg razdoblja 2026. godine utvrđen ukupni manjak prihoda u iznosu od 170.531,95 eura. 

 S obzirom da je u izvještajnom razdoblju tekuće godine iskazan višak prihoda u iznosu od  56.254,57 eura, u iduće izvještajno razdoblje prenosi se manjak prihoda u iznosu od 114.277,38 eura.

Manjak prihoda i primitaka iskazan u izvještajnom razdoblju tekuće godine u odnosu na isto izvještajno razdoblje prethodne godine je skoro isti, a razlog tome je što se više ne iskazuje sedmi rashod za plaće iz MZOM-a odnosno plaća za 6. mjesec, dok su se prethodnih godina isti rashodi evidentirali na računu rashodi budućih razdoblja i nedospjela naplata prihoda. Prema novom Pravilniku o proračunskom računovodstvu, od 1.1.2025. godine, rashodi za plaću za 3., 6., 9. i 12. mjesec više se ne evidentiraju na računu rashoda budućih razdoblja već se isto ukida te se navedeno evidentira na rashodima za plaće. 

POSEBNI IZVJEŠTAJI U GODIŠNJEM IZVJEŠTAJU O IZVRŠENJU FINANCIJSKOG PLANA

Sukladno članku 46. st. 1 Pravilnika o polugodišnjim i godišnjem izvještaju o izvršenju proračuna i financijskog plana (NN85/23) u godišnjem izvještaju o izvršenju financijskog plana posebni izvještaji su:

· Izvještaj o zaduživanju na domaćem i stranom tržištu novca i kapitala

· Izvještaj o korištenju sredstava fondova Europske unije

· Izvještaj o danim zajmovima i potraživanjima po danim zajmovima

· Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova

· Izvještaj o danim jamstvima i plaćanjima po protestiranim jamstvima (opcionalno).

Isti se daju u nastavku:

· Izvještaj o zaduživanju na domaćem i stranom tržištu novca i kapitala

IV. osnovna škola Varaždin nema zaduženja na domaćem i stranom tržištu novca i kapitala.

· Izvještaj o korištenju sredstava fondova Europske unije

IV. osnovna škola Varaždin ne koristi sredstva iz fondova Europske unije.

· Izvještaj o danim zajmovima i potraživanjima po danim zajmovima

IV. osnovna škola Varaždin nema danih zajmova i potraživanja po danim zajmovima.

· Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova

Nenaplaćena potraživanja na kraju razdoblja iznose 5.938,00 eura, a odnose se na:

· potraživanja za upravne i administrativne pristojbe, pristojbe po posebnim propisima i naknade odnosno potraživanja za ručkove i produženi boravak u iznosu od 4.987,00 eura;

· potraživanja za prihode od prodaje proizvoda i robe te pruženih usluga i za povrat po protestiranim jamstvima odnosno potraživanja na najam dvorane u iznosu od 951,00 euro;

Dospjele obveze na kraju razdoblja iznose 6.129,06 eura i odnose se na obveze za dobavljače – za materijalne rashode.

	IV. ŠKOLA VARAŽDIN-14162
	STANJE NA 30.6.2026.

	
	
	

	Nenaplaćena potraživanja
	5.938,00
	

	Dospjele obveze
	6.129,06
	

	Potencijalne obveza po osnovi sudskih sporova
	0,00
	


Ustanova na dan 30. lipnja 2026. godine nema evidentiranih postupaka koji bi rezultirali potencijalnim obvezama po osnovi sudskih sporova.

· Izvještaj o danim jamstvima i plaćanjima po protestiranim jamstvima (opcionalno)

IV. osnovna škola nema danih jamstva te plaćanja po protestiranim jamstvima.

Izvještaj sastavila:

Manuela Buhić

Voditeljica računovodstva






Ravnateljica

   Marjana Boršćak-Sudec

 _______________________

Predsjednica školskog odbora

Ruža Levatić

_________________________

